Vicente Campos, nou jutge de pau de Burjassot
2025-07-24

Burjassot té un nou jutge de pau. Recentment, el burjassoter Vicente Campos ha pres possessió del càrrec, acompanyat del regidor de Benestar Social de l’Ajuntament de Burjassot, Juan Gabriel Sánchez.

El jutge de pau s’encarrega principalment de resoldre conflictes de menor importància i de realitzar certes funcions relacionades amb el registre civil en municipis on, com succeïx a Burjassot, no hi ha jutjat de primera instància.

La seua funció principal és la conciliació i, també, entre altres, la cooperació judicial, facilitant la comunicació entre la ciutadania i altres òrgans judicials.